સતલાસણા પંથકમાં ચર્ચાય છે કે આ તલાટીની સમગ્ર નોકરી કાળમાં તપાસ વિજીલન્સ દ્વારા કરાય તો મોટા કૌભાંડો બહાર આવે તેમ છે. સતલાસણા તાલુકાના તલાટીઓની છાપ બહુ સારી નથી પરંતુ પછાત અને ગરીબ તાલુકાની પ્રજા મુંગા મોઢે વેદના સહન કરે છે આ કેસમાં કેટલાંક તલાટીઓ આ કેસને દબાવવા પ્રયત્નો કરતા હોવાનું ચર્ચાય છે. પૈસાની મોટી લેતી દેતી કરી આ કેસ પર પડદો પાડવાનો પ્રયાસ થઈ રહ્યો છે. સતલાસણા તાલુકાના તલાટીઓ અપડાઉન કરતા હોવાની અનિયમિત હાજર રહેવાની ફરીયાદો પણ ઉડી છે. તલાટીઓ મોંઘીદાટ હોટલોમાં જમવા તથા હાઈફાઈ ગાડીઓમાં ફરતા જોઈ તાલુકાની ગરીબ પછાત પ્રજા લાચાર બની જોઈ રહી છે. તાલુકાની પછાત અને લાચાર પ્રજા હવે ગુજરાત વિધાનસભાના દંડક અને ધારાસભ્ય ભરતસિંહ ડાભી સામે દયામણી નજરે ન્યાય માટે તરસી રહી છે પણ…અધિકારીઓનું કરવું શું?